《楚州龙庙迎享送神辞 其三》
宋代·崔敦礼

君之去兮朱宫，乘飞云兮御回风。贝阙兮丰敞，金台郁兮穹隆。

风胎兮炫耀，周玉树兮青葱。天琛兮水碧，众宝萃兮玲珑。

良辰兮高燕，命冯夷兮展舞。鸣𪛌兮海童，群仙兮良待。

君肯临兮尚舂容，君不我留兮我心忡忡。眇清思兮眑眑，惠我民兮盍终。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。